KOMMISSIONENS FORORDNING (EF) Nr. 895/97 af 20. maj 1997 om den statistiske landefortegnelse for Fællesskabets udenrigshandel og for samhandelen mellem dets medlemsstater (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande (1), ændret ved forordning (EF) nr. 476/97 (2), særlig artikel 21, stk. 1, og
ud fra følgende betragtninger:
I henhold til artikel 9 i forordning (EF) nr. 1172/95 henhører indførelsen af landefortegnelsen under Kommissionens kompetence;
den pr. 1. januar 1996 gældende version af landefortegnelsen var knyttet som bilag til Kommissionens forordning (EF) nr. 68/96 (3), fra 1. januar 1997 er det vigtigt at tage hensyn til integreringen af de franske oversøiske departementer og De Kanariske Øer i henholdsvis Frankrigs og Spaniens statistikområde; der bør desuden foretages en række mindre justeringer for at opfylde nye statistiske og tekniske behov;
bestemmelserne i denne forordning er i overensstemmelse med udtalelse fra Udvalget for Statistikker over Udveksling af Goder med Tredjelande -
UDSTEDT FØLGENDE FORORDNING:
Artikel 1
Den pr. 1. januar 1997 gældende version af den statistiske landefortegnelse for Fællesskabets udenrigshandel og for samhandelen mellem dets medlemsstater er knyttet som bilag til denne forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. maj 1997.